Richterschoale

De Richterschoale is een maniere woarup da de seismischn energie van een eirdbevienge gemeetn wordt. De schoale is upgesteld deur den Amerikoansn seismoloog Charles Francis Richter, en is een logaritmische schoale met as groundgetal 10. Da betêkent dat een eirdbevienge die 5,0 meet up de Richterschoale tien kêren sterker is dan êen die 4,0 gemeetn wordt. Den effectieve grenze voa de Richterschoale is 6,8. 't Is doavan dat de Richterschoale officiêel vervangn is deur de MMS of momentmagnitudeschoale, die vô middelmoatige eirdbeviengn min of mêer 't zelste resultoat gift gelik de Richterschoale, moa gin boovngrenze hèt, en doadeure mêer accuroate leziengn gift voa zwoare eirdbeviengn. 

 Richtermagnitudes 
De Richtermagnitude van een eirdbevienge wor gemeetn as de logaritme van d' amplitude van de golvn gemeetn deur een seismogroaf. D' ôorsprounkelike formule is:


woarda A de maximum uutwykienge is up een Wood-Anderson seismogroaf, en A0 een empirische funksje is die ofhangt van den ofstand delta tusschn 't epicenter en 't meetstasjong. Over 't olgemêen wordt het gemiddelde van de resultoatn van verschillende meetstasjongs berekend.

D' ounderstoande tabelle beschryft de typische gevolgn van een eirdbevienge van verschillende sterktn. D' interpretoasje is nie zo dudelik, angezien dat de gevolgn ook ofhangn van den ofstand van 't epicenter, de diepte van d' eirdbevienge en de platselike geologie.

RichtermagnitudeBeschryviengeGevolgnFrequensjeMinder dan 2,0MicroMicro-eirdbevienge, wor nie gevoeldOmtrent 8.000 per dag2,0-2,9KlêneOver 't olgemêen nie gevoeld, moa wel gemeetnOmtrent 1.000 per dag3,0-3,9Dikwils gevoeld, moa zeldn mè schoaOmtrent 49.000 per joar4,0-4,9LichteVoelboar schuddn van diengn in 't huus; zounder betêkenisvulle schoaomtrent 6.200 per joar5,0-5,9MoatigKan schoa verôorzaakn an slicht gebouwde huuzn; goe gebouwde huuzn hên moa winnig schoaomtrent 800 per joar6,0-6,9SterkKan in een zone van 160 kilometer schoa verôorzaaknomtrent 120 per joar7,0-7,9ZwoarKan serieuze schoa andoen in een grôot gebiedomtrent 18 per joar8,0-8,9Vrê zwoarKan serieuze schoa andoen in een vrê grôot gebiedomtrent 1 per joar9,0-9,9Verwoestienge in gebiedn met een diameter van mêer dan 1.500 kilometer1 per 20 joar10,0+KatastrofoalNôois gemeetnVrê zeldzoam

 Externe koppelienge 
 Aardbevingen in Europa en de wereld

Categorie:Eirdbevienge